Асабліва весяліліся дзеці. З вялікім задавальненнем яны вадзілі калядны карагод вакол прыгажуні ёлкі і з такім жа задавальненнем паглядзелі п’есу “Цар Ірад” лялечнага тэтра “Батлейка”. Факт ёсць факт: у гэты дзень не было снегу, але лёгкі мароз не даваў гасцям мерапрыемства сумаваць. Пакуль яны рабілі фотаздымкі з казачнымі героямі, ён так і стараўся падрумяніць шчокі. Каб уратавацца ад марозу, трэба было змяніць тактыку. Напрыклад, стаць удзельнікам зімовых забаў, цікавых конкурсаў і вясёлых эстафет.